**Sporočilo za medije  
5. 11. 2014**

**Tematska razstava  
*Ideja telesa***

**Galerija Rika Debenjaka, Kanal ob Soči**

**14. 11. 2014 – 5. 12. 2014**

**Otvoritev razstave: petek, 14. 11. 2014 ob 18.30h**

V Galeriji Rika Debenjaka nadaljujemo z vsakoletnimi tematskimi razstavami. Z novo serijo razstav bomo raziskovali odnos sodobnih umetnikov do klasičnih umetnostnozgodovinskih žanrov, kot so figura in portret, krajina, tihožitje ter abstraktna oz. konceptualna umetnost.

Prva razstava v tem nizu bo posvečena figuri in portretu. Na razstavi z naslovom ***Ideja telesa*** sodeluje pet avtoric in avtorjev, ki zastopajo različne generacije, sloge in medije.Brane Širca, Črtomir Frelih, Katja Oblak, Sašo Vrabič in Vesna Bukovec upodabljajo (in uporabljajo) človeško telo za odpiranje številnih likovnih in vsebinskih problematik; odpirajo vprašanja odnosa telesa do prostora, človeka do narave, intimnega do družbenega, telesnega do duhovnega; na gledalca naslavljajo vprašanja o odnosu posameznika do sebe, do drugih in do sveta, ki ga obdaja.

*Človeška figura v zgodovini likovne umetnosti uprizarja zgodbe, posreduje metaforične vsebine, pooseblja ideje, beleži portretne podobnosti ali simbolno upodablja družbeni položaj. Lahko je ekspresivna, realistična, abstrahirana ali simbolistična. Sodobni umetniki, ki v svoje delo vključujejo človeško figuro in portret, lahko črpajo iz vseh teh tradicij in vanje vnašajo svoje avtorske vizije. Spajanje tradicionalnega in sodobnega oziroma preizkušenega in inovativnega priča o univerzalnosti govorice umetnosti v prostoru in času.*

**Razstavljajo:** Brane Širca, Črtomir Frelih, Katja Oblak, Sašo Vrabič, Vesna Bukovec

**Kuratorka razstave:** Monika Ivančič Fajfar

**Spletna stran razstave**: <http://www.artis.si/StiriTeme/IdejaTelesa/IdejaTelesa.html>

**Informacije**: [monika@artis.si](mailto:monika@artis.si) / 041 904 616 /

Za fotografije v željeni resoluciji pišite na [monika@artis.si](mailto:monika@artis.si)